സിവില് സര്വ്വീസ് പരീക്ഷ 6ാം റാങ്കിന്റെ തിളക്കത്തില് മീര സിവില് സര്വ്വീസ് പരീക്ഷയില് മലയാളിത്തിളക്കം. ആറാം റാങ്ക് നേടിയ തൃശ്ശൂര് സ്വദേശി മീര കെ ആണ് സംസ്ഥാനത്തെ ഉയര്ന്ന റാങ്ക് ജേതാവ്. മീരയുടെ നാലാമത്തെ ശ്രമമായിരുന്നു ഇത്തവണത്തേത്. ബംഗളൂരുവില് ജോലി ചെയ്തുകൊണ്ടിരുന്ന സമയത്താണ് സിവില് സര്വ്വീസ് പരീക്ഷ എഴുതണമെന്ന് ആഗ്രഹം തോന്നിയത്. തിരുവനന്തപുരത്താണ് പരീക്ഷാ പരിശീലനം നടത്തിയത്. നമുക്ക് ചുറ്റും ഒരുപാട് പ്രശ്നങ്ങളും പ്രതിസന്ധികളും ഉണ്ട്. ഈ സമയത്ത് തന്നെ സര്വ്വീസില് കിട്ടിയതില് ഒരുപാട് സന്തോഷമുണ്ട്. കാരണം, ഒരുപാട് ചെയ്യാന് പറ്റും. കേരളാ കേഡര് വേണമെന്നാണ് ആഗ്രഹം മീര പ്രതികരിച്ചു. മുഖ്യമന്ത്രി പിണറായി വിജയന് ഫോണില് വിളിച്ച് മീരയെ അഭിനന്ദിച്ചു. 761 പേരുടെ പട്ടികയാണ് പുറത്തുവിട്ടത്. 180 പേര്ക്ക് ഐഎഎസ്, 36 പേര്ക്ക് ഐഎഫ്എസ്, 200 പേര്ക്ക് ഐപിഎസ് എന്നിങ്ങനെയാണ് ലഭിക്കുക. മിഥുന് പ്രേംരാജ് പന്ത്രണ്ടാം റാങ്കും കരിഷ്മ നായര് 14ാം റാങ്കും സ്വന്തമാക്കി. പി ശ്രീജ 20, അപര്ണ്ണ രമേശ് 35, അശ്വതി ജിജി 41, നിഷ 51, വീണ എസ് സുധന് 57, അപര്ണ്ണ എം ബി 62 ,പ്രസന്നകുമാര് 100, ആര്യ ആര് നായര് 113, കെഎം പ്രിയങ്ക 121, ദേവി പി 143, അനന്തു ചന്ദ്രശേഖര് 145, എ ബി ശില്പ 147, രാഹുല് എല് നായര് 154, രേഷ്മ എഎല് 256, അര്ജുന് കെ 257 തുടങ്ങിയവരാണ് റാങ്ക് പട്ടികയിലെ മറ്റ് മലയാളികള്.